Τζόνι Χόρτον

Ο Τζον ΛαΓκέιλ Χόρτον (John LaGale Horton, 30 Απριλίου 1925 – 5 Νοεμβρίου 1960) ήταν Αμερικανός μουσικός της κάντρι, του χόνκι τονκ και του ροκαμπίλι κατά τη δεκαετία του 1950. Είναι περισσότερο γνωστός για μια σειρά από αφηγηματικά τραγούδια κάντρι με ιστορικά θέματα, που έγιναν διεθνείς επιτυχίες. Το σινγκλ του 1959 "Η Μάχη της Νέας Ορλεάνης" τιμήθηκε με το Βραβείο Grammy Καλύτερης Κάντρι & Δυτικής Ηχογράφησης το 1960. Το τραγούδι τιμήθηκε επίσης με το Βραβείο Grammy Hall of Fame και το 2001 κατατάχθηκε στην 333η θέση της λίστας του Recording Industry Association of America "Τραγούδια του Αιώνα". Το πρώτο του τραγούδι που έφτασε στο νούμερο ένα των κάντρι charts ήταν το "When It's Springtime in Alaska (It's Forty Below)," το 1959.

Ο Χόρτον είχε δύο επιτυχίες το 1960 με τα "Sink the Bismark" ("Βυθίσατε το Μπίσμαρκ") και "North to Alaska", με το τελευταίο να χρησιμοποιείται στους τίτλους αρχής της ταινίας του Τζον Γουέιν. Ο Χόρτον πέθανε τον Νοέμβριο του 1960 στο απόγειο της φήμης του σε τροχαίο δυστύχημα, λιγότερο από δύο χρόνια μετά τη μεγάλη του επιτυχία. Είναι μέλος του Rockabilly Hall of Fame και του Μουσικού Hall of Fame της Λουιζιάνα.

 Πρώτα χρόνια 
Ο Χόρτον γεννήθηκε στις 30 Απριλίου 1925, στο Λος Άντζελες, ο νεότερος από τα πέντε παιδιά της Έλα Κλαούντια Ρόμπινσον (1892–1966) και του Τζον Λόλι Χόρτον (1889–1959), και μεγάλωσε στο Ρασκ της κομητείας Τσερόκι στο ανατολικό Τέξας. Η οικογένειά του συχνά ταξίδευε ανάμεσα στο ανατολικό Τέξας και τη νότια Καλιφόρνια εργαζόμενη ως εποχικοί εργάτες. Αποφοίτησε από το λύκειο στο Γκάλατιν, το 1944, και παρακολούθησε το Κολέγιο Λον Μόρις στο Τζάκσονβιλ με υποτροφία μπάσκετ. Στη συνέχεια φοίτησε στο Πανεπιστήμιο του Σιάτλ και για λίγο στο Πανεπιστήμιο Μπέιλορ στο Γουέικο, χωρίς να αποφοιτήσει.

Ο Χόρτον σύντομα επέστρεψε στην Καλιφόρνια και βρήκε δουλειά στο ταχυδρομείο της Selznick International Pictures, όπου δούλευε η μελλοντική του σύζυγος, Ντόνα Κουκ, ως γραμματέας. Μετά από σύντομες σπουδές γεωλογίας στο Σιάτλ το 1948, πήγε στην Αλάσκα για να αναζητήσει χρυσό. Εκείνη την περίοδο άρχισε να γράφει τραγούδια. Επιστρέφοντας στον Νότο, συμμετείχε σε έναν διαγωνισμό ταλέντων στο Χέντερσον και νίκησε. Ενθαρρυμένος, επέστρεψε στην Καλιφόρνια για να ακολουθήσει καριέρα στη μουσική.

Οι εμφανίσεις του στην εκπομπή του Κλίφι Στόουν Hometown Jamboree στον KXLA-AM και στο KLAC-TV στην Πασαντίνα και η δική του εκπομπή μισής ώρας The Singing Fisherman του έδωσαν την ευκαιρία να ηχογραφήσει τραγούδια με την εταιρεία Cormac.  Μέχρι να κλείσει η εταιρεία το 1952, είχε κυκλοφορήσει 10 σινγκλ. Ο Φέιμπορ Ρόμπισον, ιδιοκτήτης της Abbott Records, απέκτησε τα master. Εκείνη την περίοδο παντρεύτηκε την Ντόνα Κουκ.

 Louisiana Hayride και πρώιμη καριέρα 
Εκείνη την εποχή εμφανιζόταν τακτικά στο Louisiana Hayride, κι έτσι μετακόμισαν με την Ντόνα στο Σρίβπορτ όπου γινόταν η εκπομπή. Υπέγραψε συμβόλαιο με τη Mercury Records και άρχισε να ηχογραφεί. Το πρώτο του τραγούδι, "First Train Headin' South", με B-πλευρά "(I Wished for an Angel) The Devil Sent Me You" (Mercury 6412), έλαβε θετικές κριτικές. Με το νέο του συγκρότημα, το Rowley Trio, ξεκίνησε περιοδείες ως Johnny Horton and the Roadrunners. Οι συνεχείς περιοδείες έπληξαν τον γάμο του και η Ντόνα επέστρεψε στο Λος Άντζελες. Το ζευγάρι χώρισε σύντομα.

Στις 26 Σεπτεμβρίου 1953 ο Χόρτον παντρεύτηκε την Μπίλι Τζιν Τζόουνς, χήρα του Χανκ Γουίλιαμς. Χώρισε από το Rowley Trio, αλλά συνέχισε να εμφανίζεται στο Louisiana Hayride. Το συμβόλαιό του με τη Mercury έληξε στα τέλη του 1954. Το τραγούδι του "All for the Love of a Girl" πούλησε 35.000–45.000 αντίτυπα. Έπιασε δουλειά σε κατάστημα ειδών αλιείας και αποσύρθηκε προσωρινά από τη μουσική. Το 1955 ο νέος του μάνατζερ και μπασίστας Τίλμαν Φρανκς του εξασφάλισε συμβόλαιο με την Columbia Records. Στη Νάσβιλ ηχογράφησε τα πρώτα του τραγούδια, με επιρροές από τον Έλβις Πρίσλεϊ.

 "Honky-Tonk Man" και μεταγενέστερη καριέρα 
Το "Honky-Tonk Man" ηχογραφήθηκε στις 11 Ιανουαρίου 1956 στα Bradley Studios της Νάσβιλ. Συμμετείχαν οι Γκρέιντι Μάρτιν, Χάρολντ Μπράντλεϊ και ο Μπιλ Μπλακ, μπασίστας του Πρίσλεϊ. Κυκλοφόρησε από την Columbia (4–21504) με B-sπλευρά το "I'm Ready if You're Willing".

Το Billboard έγραψε για το "Honky-Tonk Man": «Ισχυρή έλξη του κρασιού, των γυναικών και του τραγουδιού – ο τραγουδιστής το παραδέχεται. Ο ήχος και ο ρυθμός φανερώνουν την ατμόσφαιρα. Ένα πολύ καλό κομμάτι για jukebox.» Το τραγούδι έφτασε στο #9 του C&W Jockey και στο #14 του Best Seller chart.
Το "Honky-Tonk Man" έφτασε στο νούμερο 9 στο τσαρτ Τζόκεϊ Κάντρι και στο νούμερο 14 στο τσαρτ Best Seller.

Ο Χόρτον επέστρεψε στο στούντιο στις 23 Μαΐου, αλλά η "Α" πλευρά του επόμενου σινγκλ του, "I'm a One-Woman Man" (Columbia 21538), ήταν μια από τις ηχογραφήσεις του Ιανουαρίου. Η "Β" πλευρά ήταν το "I Don't Like I Did". Το περιοδικό Billboard περιέγραψε το "One-Woman Man" ως "έξυπνη και καλοδουλεμένη δουλειά", με τον Χόρτον να τραγουδά με "ανάλαφρη, αέρινη διάθεση. Η κιθαριστική δουλειά είναι εξίσου πειστική, προσφέροντας ακουστικά ευχάριστο, εμπορικό υλικό". Ο ίδιος και το συγκρότημά του περιόδευσαν στις Ηνωμένες Πολιτείες και στον Καναδά για την προώθηση του τραγουδιού, το οποίο έφτασε στο νούμερο 7 στο τσαρτ Τζόκεϊ και στο νούμερο 9 στα τσαρτ Best Seller και Jukebox.

Το "I'm Coming Home" / "I Got A Hole in My Pirogue" (Columbia 40813) κυκλοφόρησε επίσης εκείνη την περίοδο. Στις 9 Φεβρουαρίου, το Billboard ανέφερε: "Όχι μόνο οι αγορές του Νότου πάνε καλά με αυτό, αλλά και οι βόρειες πόλεις αναφέρουν ότι και οι πελάτες της κάντρι και της ποπ το ζητούν πολύ". Είχε ξανά επιτυχία στα τσαρτ της κάντρι (νούμερο 11 Τζόκεϊ, νούμερο 15 Best Seller), αλλά δεν μπήκε στα ποπ τσαρτ.

Μεγάλες μεταγενέστερες επιτυχίες περιλαμβάνουν το τραγούδι "Η Μάχη της Νέας Ορλεάνης" (σε σύνθεση του Τζίμι Ντρίφτγουντ), που απέσπασε το Βραβείο Grammy Καλύτερης Κάντρι & Δυτικής Ηχογράφησης το 1960. Το τραγούδι τιμήθηκε επίσης με το Βραβείο Grammy Hall of Fame και το 2001 κατατάχθηκε στην 333η θέση της λίστας "Τραγούδια του Αιώνα" της Αμερικανικής Ένωσης Δισκογραφικών Εταιρειών. Ο Χόρτον είχε δύο ακόμη επιτυχίες το 1960: "Βυθίσατε το Μπισμάρκ" και "North to Alaska" για την ταινία του Τζον Γουέιν Βόρεια προς την Αλάσκα.

 Προσωπική ζωή 
Ο Χόρτον παντρεύτηκε δύο φορές. Ο πρώτος του γάμος, με την Ντόνα Κουκ, έληξε με διαζύγιο στο  του Τέξας.

Τον Σεπτέμβριο του 1953 παντρεύτηκε την Μπίλι Τζιν Τζόουνς, χήρα του τραγουδιστή της κάντρι Χανκ Γουίλιαμς. Μαζί απέκτησαν δύο κόρες, την Γιανίνα (Νίνα) και τη Μέλοντι, ενώ ο Χόρτον υιοθέτησε και την κόρη της Μπίλι Τζιν, Τζέρι Λιν.

 Θάνατος 

Τη νύχτα της 4ης προς την 5η Νοεμβρίου 1960, ο Χόρτον και δύο μέλη του συγκροτήματός του, ο Τόμι Τόμλινσον και ο Τίλμαν Φρανκς, ταξίδευαν από το Skyline Club στο Όστιν του Τέξας προς το Σρίβπορτ, όταν συγκρούστηκαν με διερχόμενο φορτηγό σε μια γέφυρα κοντά στο Μιλάνο της |κομητείας Μάιλαμ. Ο Χόρτον πέθανε καθ' οδόν προς το νοσοκομείο, ενώ ο Τόμλινσον (1930–1982) τραυματίστηκε σοβαρά και το πόδι του ακρωτηριάστηκε αργότερα. Ο Φρανκς (1920–2006) υπέστη τραύματα στο κεφάλι και ο οδηγός του φορτηγού, Τζέιμς Ντέιβις, έσπασε τον αστράγαλό του και υπέστη ελαφρά τραύματα.

Η κηδεία έγινε στο Σρίβπορτ στις 8 Νοεμβρίου 1960, με τελετάρχη τον αδελφό του Φρανκς, Γουίλιαμ Ντέρρελ "Μπίλι" Φρανκς, ιεροκήρυκα της Εκκλησίας του Θεού. Ο Τζόνι Κας διάβασε ένα απόσπασμα από το Ευαγγέλιο του Ιωάννη (Κεφ. 20 – Ανάσταση του Ιησού).

Ο Χόρτον τάφηκε στο Νεκροταφείο και Μαυσωλείο Χίλκρεστ στο Χότον, ανατολικά της Μπόζιερ Σίτι στη βορειοδυτική Λουιζιάνα.

 Κληρονομιά 
Όταν ο Τζόνι Κας, καλός φίλος του Χόρτον, έμαθε για το δυστύχημα, είπε: "[Κλείστηκα] σε ένα από τα μπαρ του ξενοδοχείου και έκλαψα". Ο Κας αφιέρωσε τη δική του εκτέλεση του "When It's Springtime in Alaska (It's Forty Below)" στον Χόρτον στον δίσκο του Personal File: «Ο Τζόνι Χόρτον ήταν ένας παλιός καλός φίλος μου». Με την πάροδο του χρόνου, το υλικό του Χόρτον έχει επανεκδοθεί πολλές φορές σε συλλογές και box sets.

Ο Χόρτον εντάχθηκε στο Μουσικό Hall of Fame της Λουιζιάνα και, μετά θάνατον, στο Hall of Fame του Delta Music Museum στο Φερίντεϊ, Λουιζιάνα.

 Δισκογραφία
 Albums 
 Χρονιά Album Θέσεις στα τσαρτ RIAA Δισκογραφική εταιρίαΗΠΑ CountryΗΠΑ 1959 Johnny Horton Dot 1959 The Fantastic Johnny Horton Mercury 1959 The Spectacular Johnny Horton Columbia 1960 Johnny Horton Makes History 1961 Johnny Horton's Greatest Hits 8 Platinum 1962 Honky-Tonk Man 104 1965 I Can't Forget You 1966 Johnny Horton Sings 1967 Johnny Horton On Stage 37 1968 The Unforgettable Johnny Horton 1970 On the Road The Legendary Johnny Horton 1971 The Battle of New Orleans The World of Johnny Horton

+Άλμπουμ μετά θάνατοΚυκλοφορίαΌνομαRiaaΔισκογραφική2023Done Rovin'Sun2025Free 'n EasyBear Family Records

 Singles 
 Χρονιά Σινγκλ (A-πλευρά, B-πλευρά)Και οι δυο πλευρές από το ίδιο άλμπουμ, εκτός όπου αναφέρεται διαφορετικά.  Θέσεις στα τσαρτ ΆλμπουμΗΠΑ CountryΗΠΑ1952 "The Rest Of Your Life"b/w "This Won't Be The First Time"Κομμάτια χωρίς άλμπουμ "I Won't Forget"b/w "The Child's Side Of Life" (από το The Fantastic Johnny Horton)1953 "Plaid and Calico"b/w "Shadows On The Old Bayou" "Tennessee Jive"b/w "The Mansion You Stole" (από το The Fantastic Johnny Horton) "I Won't Get Dreamy Eyed"b/w "S.S. Lure-Line" (από το The Fantastic Johnny Horton) 1954 "There'll Never Be Another Mary"b/w "No True Love"b/w "The Train with the Rhumba Beat"1955 "Journey With No End"b/w "Ridin' The Sunshine Special" (από το The Fantastic Johnny Horton) "Hey Sweet, Sweet Thing"b/w "Big Wheels Rollin'" (από το The Fantastic Johnny Horton) 1956 "Honky-Tonk Man"b/w "I'm Ready, If You're Willing" (αρχική έκδοση, κομμάτι χωρίς άλμπουμ) 9 Honky-Tonk Man "I'm a One-Woman Man"b/w "I Don't Like I Did" (Κομμάτι χωρίς άλμπουμ) 7 1957 "I'm Coming Home"b/w "I Got A Hole In My Pirogue" 11 "The Woman I Need"b/w "She Knows Why" (από το Honky-Tonk Man) 9Κομμάτι χωρίς άλμπουμ "I'll Do It Every Time"b/w "Let's Take The Long Way Home" (Κομμάτι χωρίς άλμπουμ) The Legendary Johnny Horton "Lover's Rock"b/w "You're My Baby"Κομμάτι χωρίς άλμπουμs1958 "Honky Tonk Hardwood Floor"b/w "The Wild One"Honky-Tonk Man "All Grown Up"b/w "Counterfeit Love" 8The Legendary Johnny Horton 1959 "When It's Springtime in Alaska (It's Forty Below)"b/w "Whispering Pines" 1 The Spectacular Johnny Horton "The Battle of New Orleans"b/w "All For The Love Of A Girl" (επανηχογράφηση) 1 1 "Johnny Reb" / 10 54 Johnny Horton Makes History "Sal's Got A Sugar Lip" 19 81Κομμάτι χωρίς άλμπουμ "I'm Ready, If You're Willing" (επανηχογράφηση)b/w "Take Me Like I Am" (από το The Legendary Johnny Horton)Johnny Horton's Greatest Hits "They Shined Up Rudolph's Nose"b/w "The Electrified Donkey"Κομμάτια χωρίς άλμπουμ 1960 "Sink the Bismark"b/w "The Same Old Tale The Crow Told Me" (differs from other versions and did not appear on any Columbia album) 6 3 Johnny Horton Makes History "Johnny Freedom"b/w "Comanche (The Brave Horse)" 69 "North to Alaska"b/w "The Mansion You Stole" (επανηχογράφηση) 1 4 Johnny Horton's Greatest Hits 1961 "Sleepy-Eyed John"b/w "They'll Never Take Her Love from Me" 9 54 Honky-Tonk Man "Ole Slew-Foot"b/w "Miss Marcy" (από το The Legendary Johnny Horton) 28 110 1962 "Honky-Tonk Man"(επανακυκλοφορία)b/w "Words" (από το The Legendary Johnny Horton) 11 961963 "All Grown Up"b/w "I'm A One-Woman Man" (από το Honky-Tonk Man)επανακυκλοφορίες 26The Legendary Johnny Horton "When It's Springtime In Alaska (It's Forty Below)" (επανακυκλοφορία)b/w "Sugar-Coated Baby" (από το The Unforgettable Johnny Horton)The Spectacular Johnny Horton1964 "Hooray For That Little Difference"b/w "Tell My Baby I Love Her" (Κομμάτι χωρίς άλμπουμ)The Unforgettable Johnny Horton "Lost Highway"b/w "The Same Old Tale The Crow Told Me"I Can't Forget You 1965 "I Just Don't Like This Kind Of Livin'"b/w "Rock Island Line" (από το The World Of Johnny Horton)On The Road 1966 "Sam Magee"b/w "All For The Love Of A Girl"The Spectacular Johnny Horton 1967 "The Battle Of New Orleans"b/w "All For The Love Of A Girl"Re-release

 Παραπομπές 

 Εξωτερικοί σύνδεσμοι 

 Johnny Horton at Texas State Historical Association
 Rockabillyhall.com
 RCS-discography.com
 Rockabilly.nl




Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί